เดอะเนชั่นทำหนังสือถึง คสช. ร้องปล่อย ประวิตร โรจนพฤกษ์
26 พ.ค.2557กรณีคณะรักษาความสงบแห่งชาติ (คสช.) ออกประกาศคำสั่งคณะรักษาความสงบแห่งชาติที่ 6/2557 ให้ ประวิตร โรจนพฤกษ์ ผู้สื่อข่าวอาวุโส นสพ.เดอะเนชั่น มารายงานตัวในวันที่ 25 พ.ค. ที่สโมสรทหารบก เทเวศร์ จากนั้น ประวิตรถูกพาตัวขึ้นรถตู้ไปพร้อมผู้ถูก คสช. เรียกตัวอีก 7 ราย โดยไม่ทราบที่หมาย ล่าสุด (26 พ.ค.)รายงานว่า นสพ.เดอะเนชั่น ต้นสังกัดของประวิตร ทำจดหมายถึง พล.อ.ประยุทธ์ จันทร์โอชา หัวหน้า คสช. ขอให้ปล่อยตัวประวิตรเร็วที่สุดเท่าที่จะเป็นไปได้จดหมายดังกล่าวส่งถึง คตช. เมื่อวันที่ 25 พ.ค. ผ่าน พ.อ.หญิงศิริจันทร์ งาทอง รองโฆษกกองทัพบก ณ กองอำนวยการรักษาความมั่นคงภายในจินตนา ปัญญาอาวุธ บรรณาธิการบริหาร นสพ.เดอะเนชั่น ระบุในจดหมายว่า การควบคุมตัวประวิตรเปรียบได้กับการจำกัดเสรีภาพสื่อ โดยเธอขอให้รัฐบาลทหารให้คำอธิบายต่อสาธารณะว่าเหตุใดประวิตรจึงถูกควบคุมตัวและเปิดเผยที่คุมตัวเขาเพื่อครอบครัว เพื่อนร่วมงาน และทนายจะได้สามารถเยี่ยมเขาได้จดหมายระบุด้วยว่า หากรัฐบาลทหารไม่สามารถให้เหตุผลที่เหมาะสมในการควบคุมตัวเขาได้ ก็ควรต้องพิจารณาปล่อยประวิตรโดยทันทีจดหมายย้ำด้วยว่า เดอะเนชั่นยืนหยัดในการสนับสนุนรายงานข่าวและบทความของประวิตร ที่เดอะเนชั่นตีพิมพ์ เพราะงานเหล่านั้นสอดคล้องกับหลักการบรรณาธิการจดหมายระบุด้วยว่า ความจริงที่ว่ารัฐบาลทหารไม่สามารถให้เหตุผลในการควบคุมตัวประวิตรได้ ทำให้เกิดความกลัวว่ามีความพยายามที่จะจำกัดเสรีภาพสื่อในยามที่สาธารณะต้องการข้อมูลข่าวสารอย่างยิ่งโดยก่อนหน้านี้ เทพชัย หย่อง บรรณาธิการอำนวยการเดอะเนชั่น ได้เรียกร้องให้รัฐบาลทหารเพิกถอนคำสั่งทั้งหมดหลังการรัฐประหารซึ่งเป็นการจำกัดเสรีภาพในการแสดงออกและเสรีภาพสื่อ
26 พ.ค.2557 กรณีคณะรักษาความสงบแห่งชาติ (คสช.) ออกประกาศคำสั่งคณะรักษาความสงบแห่งชาติที่ 6/2557 ให้ ประวิตร โรจนพฤกษ์ ผู้สื่อข่าวอาวุโส นสพ.เดอะเนชั่น มารายงานตัวในวันที่ 25 พ.ค. ที่สโมสรทหารบก
คณะรักษาความสงบแห่งชาติ,คสช.,ประวิตร โรจนพฤกษ์,รัฐประหาร,รัฐประหาร 2557,เดอะเนชั่น,เสรีภาพสื่อ